KLASA: 007-04/24-01/1

URBROJ: 2158-46-24-2

 

Osijek, 26. veljače 2024.

**Z A P I S N I K**

sa 49. sjednice Školskog odbora Škole primijenjene umjetnosti i dizajna Osijek, koja je održana dana 26. veljače 2024. godine s početkom u 10:00 u uredu ravnateljice Škole.

NAZOČNI: Željko Ašperger – predstavnik iz reda nastavnika i stručnih suradnika Škole

Karolina Buljević – predstavnica iz reda radnika Škole

 Goran Dijanović i Željka Vrebac– predstavnici osnivača

 Dinko Jukić – predstavnik roditelja

IZOČNI: Ozana Tomić, predstavnik iz reda nastavnika i stručnih suradnika Škole i Luka Kuduz, predstavnik osnivača

OSTALI NAZOČNI: Kristina Kopf- ravnateljica Škole, Ivana Jakobfi- tajnica Škole, Matea Spajić-voditeljica računovodstva Škole

Predsjednik Školskog odbora, Goran Dijanović pozdravlja nazočne, utvrđuje da je na sjednici nazočna potrebna većina članova Školskog odbora i predlaže sljedeći dnevni red:

1. Usvajanje zapisnika s prethodne sjednice
2. Usvajanje Financijskih izvještaja i bilješki za 2023. godinu
3. Usvajanje Prijedloga Odluke o izmjenama i dopunama Statuta Škole primijenjene umjetnosti i dizajna Osijek
4. Odluka o oslobađanju učenika od obveze plaćanja participacije
5. Razno.

 *Predloženi Dnevni red jednoglasno je prihvaćen.*

**Ad 1) Usvajanje zapisnika s prethodne sjednice**

Goran Dijanović: Usvajate li Zapisnik s prethodne 48. sjednice Školskog odbora; ima li

primjedbi i/ili dopuna?

Primjedbi i dopuna nije bilo.

Zapisnik s prethodne, 48. sjednice jednoglasno se usvaja.

**Ad 2) Usvajanje Financijskih izvještaja i bilješki za 2023. godinu**

Matea Spajić, voditeljica računovodstva prezentira financijski izvještaj i bilješke za razdoblje 1.1.2023.-31.12.2023.

*Privitak:*

* *Financijski izvještaj i bilješke* za razdoblje 1.1.2023.-31.12.2023.

*Nakon provedene rasprave, članovi Školskog odbora jednoglasno donose*

*ODLUKU*

1. *Usvajaju se Financijski izvještaji i bilješke za razdoblje 1.1.2023.-31.12.2023.*
2. *Financijski izvještaj i bilješke za razdoblje 1.1.2023.-31.12.2023. sastavni su dio ove odluke te će se objaviti na službenoj stranici Škole.*

**Ad 3) Usvajanje Prijedloga Odluke o izmjenama i dopunama Statuta Škole primijenjene umjetnosti i dizajna Osijek**

Ravnateljica Škole obavještava o stupanju na snagu Zakona o izmjenama i dopunama Zakona o odgoju i obrazovanju u osnovnoj i srednjoj školi objavljenom u Narodnim novinama br. 156/23 i potrebi usklađenja Statuta Škole s odredbama Zakona o odgoju i obrazovanju u osnovnoj i srednjoj školi ("Narodne novine" br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 156/23), Zakona o uvođenju eura kao službene valute u Republici Hrvatskoj, Zakona o proračunu i pravilnika donesenih na temelju Zakona o proračunu, Zakona o priznavanju i vrednovanju inozemnih obrazovnih kvalifikacija, Zakona o socijalnoj skrbi, Zakonu o sportu, Pravilnika o načinu pohađanja i završetka obrazovanja sportaša, Pravilnika o mjerilima i načinu korištenja nenamjenskih donacija i vlastitih prihoda proračunskih korisnika Osječko-baranjske županije.

*Nakon provedene rasprave, članovi Školskog odbora jednoglasno donose*

**O D L U K U**

**o utvrđivanju Prijedloga** **Odluke o izmjenama i dopunama Statuta**

 **Škole primijenjene umjetnosti i dizajna Osijek**

I.

Utvrđuje se Prijedlog Odluke o izmjenama i dopunama Statuta Škole primijenjene umjetnosti i dizajna Osijek, kao što je predloženo u tekstu.

II.

Prijedlog Odluke o izmjenama i dopunama Statuta Škole primijenjene umjetnosti i dizajna Osijek dostavlja se Osječko-baranjskoj županiji, kao osnivaču radi davanja prethodne suglasnosti.

III.

Ova Odluka stupa na snagu danom donošenja.

**Ad 4) Odluka o oslobađanju učenika od obveze plaćanja participacije**

Ravnateljica Škole pročitala je zaprimljenu zamolbu članovima Školskoga odbora koju su članovi dobili kao prilog pozivu na sjednicu, te na prijedlog ravnateljice predsjednik Školskog odbora moli članove Školskog odbora da se učenicu 1.b razreda Enu Travančić oslobodi od obveze plaćanja participacije za školsku godinu 2023./2024. s obzirom da je razvidno iz dostavljenog Rješenja Hrvatskog zavoda za socijalni rad da nemaju dovoljno sredstva za podmirenje osnovnih životnih potreba.

*Prilog: Zamolba i Rješenje Hrvatskog zavoda za socijalni rad*

*Članovi Školskog odbora jednoglasno odlučuju o oslobađanju plaćanja iznosa participacije za učenicu 1.b razreda Enu Travančić.*

**Ad 5) Razno**

Ravnateljica Škole obavještava članove Školskog odbora da učenici Škole izdrađuju 33 portreta po fotografiji za program EY Poduzetnik godine za 2024. godinu, čija je ovogodišnja tema poduzetništvo i umjetnost. Portreti će biti izloženi u Laubi u Zagrebu. Obavještava da će se dana 3.5.2024. godine održati Dan Škole.

Drugih primjedbi i/ili dopuna nije bilo.

Sjednica je završena u 10:30.

Zapisničar: Predsjednik Školskog odbora:

Ivana Jakobfi Goran Dijanović